Kuleinis
Kuleinis arba Kulenis – ežeras Lietuvoje, Varėnos rajone, 8 km į šiaurės vakarus nuo Merkinės, 0,2 km į pietryčius nuo Nemuno, Kibyšių miške. Ežeras ovalo formos, ilgis iš pietvakarių į šiaurės rytus – 0,26 km, plotis – iki 0,19 km. Altitudė 70,8 m. Krantai aukšti, ypač pietinis krantas, ištisai apaugę medžiais. Ežeras nenutekantis, priklauso Nemuno baseinui. Pavadinimas, matyt, atsiradęs nuo žodžių kulỹs, kulinỹs, kulė („maišelis, kapšas; tinklelis, samtelis žuvims“).